Η καλύτερη ανάποδη μηλόπιτα που έχετε δοκιμάσει!
Εύκολη συνταγή για την καλύτερη αναποδογυριστή μηλόπιτα που έχετε δοκιμάσει, με τους νόστιμους, ζαχαρωμένους χυμούς να στάζουν στην τραγανή ζύμη.
150 γρ. βούτυρο, 5 μήλα, 1 κούπα ζάχαρη, 1 κουτ. γλυκού κανέλα, 4 αυγά, 1 κούπα ζάχαρη, 2 κάψουλες βανίλιας, 1 ½ κούπες αλεύρι που φουσκώνει μόνο του
Για την εύκολη ανάποδη μηλόπιτα, πλένουμε και καθαρίζουμε τα μήλα από τις φλούδες και τα κουκούτσια τους. Τα κόβουμε σε ροδέλες. Ανάβουμε τον φούρνο στους 180° C.Βάζουμε το βούτυρο σε ένα μεσαίου μεγέθους ταψί και το ζεσταίνουμε στον φούρνο για 5-6 λεπτά, μέχρι να λιώσει. Μόλις λιώσει, το βγάζουμε από τον φούρνο.Δεν κλείνουμε τον φούρνο, τον αφήνουμε στους 180° C.Στρώνουμε τις ροδέλες μήλων στο ταψί με το λιωμένο βούτυρο και τις πασπαλίζουμε με τη ζάχαρη και την κανέλα.Χτυπάμε στο μίξερ, στη δυνατή ταχύτητα, τα αυγά με τη ζάχαρη μέχρι να αφρατέψουν και προσθέτουμε τις βανίλιες. Σταματάμε το μίξερ και ρίχνουμε πολύ σιγά το αλεύρι, ανακατεύοντας με μια σπάτουλα.Ρίχνουμε τη ζύμη πάνω από τα μήλα και ψήνουμε για 40-45 λεπτά.Βγάζουμε τη μηλόπιτα από το φούρνο, την αφήνουμε να κρυώσει και την αναποδογυρίζουμε σε μια μεγάλη πιατέλα.
Αλεύρι (ζύμες),Μήλο